《和朱引礼韵》
明代·程通

海宇清宁氛祲收，大明于赫迈虞周。天生圣主八千岁，春到皇虞第一州。

济济佩声臣北面，曈曈日色殿东头。承恩归去添诗兴，倚遍东风十二楼。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。